כי אני יודעת שסטודנטים וסטודנטיות מרגישים לפעמים אבודים, מהרבה סיבות. אני יודעת את זה גם מניסיון אישי. החיים קורים ויחד אתם יש לנו התמודדויות רבות, הלימודים לא מגיעים בתקופה הכי נוחה וגם אם כן התואר נמשך כמה שנים. להיות סטודנט למשפטים זה אומר לשנות את האופן שבו אתה חושב על דברים, להחליף נקודת מבט, ללמוד שפה חדשה ולדעת ללמוד דיסציפלינה זרה. סטודנטים וסטודנטיות סובלים מעומס מנטלי גדול בתקופת בחינות, לחצים שונים, לעיתים חרדות. שנה א' היא השנה הכי מאתגרת, שנה שלצערי הרבה סטודנטים פורשים מהסיבות הלא נכונות. הסיבה שלי לבחור ללמד שנים ארוכות מתרכזת באושר שאני מקבלת מעבודתי:  בתחילת דרכי כשעוד הייתי סטודנטית בעצמי, לימדתי סטודנטים כחלק ממלגה שקיבלתי, בתכנית מיוחדת לקבוצת סטודנטים שקיבלו נכשלים רבים והיו על תנאי. רגע לפני שמודיעים להם על סיום לימודים חיברו אותם אליי, עברנו תקופה שבה הם עשו קפיצה מופלאה ובלתי ניתנת לתפיסה. היום כולם מוצלחים ומצליחים ולחשוב שיכולתי להיות במקום הנכון ובזמן הנכון עבורם, גורם לי אושר. ובימים אלו התזכורות מגיעות בצורות שונות ובצרורות, הודעה על ציון נפלא של סטודנטית שהגיעה אליי שבורה והאמינה שהיא כישלון וכעת היא מודעת ליכולות שלה, למה היא מסוגלת. כשאני צועדת ברחובות ת"א וסטודנטית קוראת את שמי כשאני רוכבת על האופניים, פוגשת בי במקרה ואומרות לי תודה על העזרה, ומספרת לי שכעת ברור לה שהיא עשתה את הבחירה הנכונה. כשאני מניחה את הקניות על האופנוע וסטודנט שלימדתי בעבר קורא לעברי ומספר לי בהתרגשות שהוא בדיוק נכנס לעבוד במשרד גדול ונחשב והוא מאושר, כשאני פותחת את העיתון והאינטרנט ורואה הצלחות בעולם המשפט של סטודנטיות וסטודנטים שלימדתי. אין לי דרך להסביר את הסיפוק שלי כשאני מלווה כ-14 שנים אלפי סטודנטים וסטודנטיות, עם קשיים מגוונים ושונים, כל אחד והתמודדות האישית שלו וכיום אותם סטודנטים שחלקם שקל ברצינות לפרוש מלימודי משפטים עובדים בפירמות טובות, מחזיקים בתפקידים נחשקים ועושים ניסים בעולם במשפט ואולי חשוב מכל אלו (עבורי) זו העובדה שהם נהנים מעבודתם ומקבלים בעצמם סיפוק גדול מהדרך האדירה שהם עשו עד הלום ומממשים את הפוטנציאל האדיר שגלום בהם. כל אלה ועוד הביאו אותי להבנה שאני עושה בדיוק מה שאני צריכה לעשות. תמיד האמנתי באנשים אבל החיים גרמו לי להאמין ביכולות בלתי מוגבלות בבני אדם. כשאתם מנצלים את היכולות שלכם, כל העולם מרוויח, לא רק אתם.